kardosdrur/scandi-wiki huggingface dataset:
Stensgård (Sandby Sogn)

Stensgaard  er dannet i 1800 af Søren Andersen Dons, som en avlsgård under Frederiksdal Gods og fik navnet Laurentzminde. Gården ligger i Sandby Sogn, Lollands Nørre Herred, Maribo Amt, Ravnsborg Kommune. Hovedbygningen er opført i 1803 og nye hovedbygning er opført i 2012

Stensgaard Gods er på 720 hektar Inkl tilhørende gårde

Ejere af Stensgård 

 (1800-1803) Søren Andersen Dons
 (1803-1805) Simon Hoff Clausen
 (1805-1835) P. Thorsen
 (1835-1840) J. Chr. Jensen
 (1840-1842) Enke Fru Jensen
 (1842-1843) Christian Ludvig Leopold von Schmettau
 (1843) N. J. Friderichsen
 (1843-1882) P. Friderichsen
 (1882-1924) Daniel F. C. le Marie
 (1924-1953) Enke Fru Beate Johanne le Marie
 (1953-1957) Enke Fru Beate Johanne le Maries dødsbo
 (1957-1961) Preben baron Bille-Brahe
 (1961-1968) Leif Henckel
 (1968-2004) Regnar Nymann
 (2004-) Christian Nymann

Ekstern henvisninger 
 Stensgård Gods

Kilder 
 J. P. Trap: Danmark 1955, Kraks Landbrug

Herregårde i Lolland Kommune
Herregårde i Maribo Amt
Galde

Galde er det sekret, leveren udskiller til tarmen.
Det har til formål at emulgere fedt, så det kan optages i kroppen.
Galde består hovedsageligt af vand, lecitin (fosfolipider), kolesterol, galdesalte og galdesyre. Desuden indeholder det forskellige nedbrydningsprodukter fra kroppen.

Galdesalte 
Galdesalte og galdesyre dækker over det samme: stoffer dannet i leveren ved at modificere kolesterol; de er kroppens væsentligste måde at fjerne kolesterol på.
Store dele af galdesyren genoptages og genudskilles mange gange.

Fordøjelsessystemet
Kropsvæsker
Lever
Datamile

En datamile er en længdeenhed, der bruges indenfor radarteorien. En international sømil er  1.852 meter (oprindeligt defineret ud fra et bueminut ved ækvator). En sømil er lig ca 6.076 fod, og sandsynligvis i et forsøg på at indføre en mere 'rund' størrelse, er en datamile defineret som 6.000 fod præcis (ca 1.828,8 m eller 0,987 sømil).

Relaterede begreber 
Radarmile

Længdeenheder
Kul (bjergart)

Kul er en sedimentær bjergart, der er dannet af planterester, der er kompakterede, hærdnede, kemisk ændret og metamorfoseret af varme og tryk over geologisk tid. Kul er traditionelt blevet benyttet som brændsel. 

Kultyper:
 Brunkul
 Stenkul
 Antracit – eller Antracitkul

Se også 
 Drivhuseffekten
 Fossile brændstoffer
 Trækul
 Tørv
 Grafit
 Diamant
Radarmile

En radarmile er en tids/længdeenhed, der bruges indenfor radarteorien, og er den tid, en radarpuls er om at tilbagelægge 2 datamiles, nemlig tiden ud til målet og hjem igen. En radarmile er ca. 12,277 mikrosekunder (μs) lang.

På den måde kan en radars maksimale rækkevidde nemt fastslås ved at dele lyttetiden (tiden mellem 2 pulser) med en radarmile. Ekkoer fra fly eller skibe længere væk vil udmønte sig i generende signaler i næste lyttetid (såkaldte second returns), som på forskellig måde kan filtreres fra. 

Længdeenheder
Landevejscykelrytteres kælenavne

I cykelverdenen får mange professionelle cykelryttere kæle- eller øgenavne. Ofte associeres disse navne i forhold til rytterens hjemstavn, udseende, kørestil eller væremåde.

Kilder 

Landevejscykling (cykelsport)
Millionbøf

Millionbøf er en dansk ret med hakket oksekød, der kan serveres med både kogte kartofler og kartoffelmos m.m.

Retten består i basisversionen af en brun sovs, typisk opbagt, bestående af en klat smør, lidt mel, vand og brun sovsekulør; tilsat det stegte hakkede oksekød.

Retten kan selvfølgelig krydres efter behov og smag, og flere ingredienser kan tilsættes, eksempelvis løg, perleløg, skalotteløg, purløg, løgpulver og strimler af peber- eller paprika-frugter.

Retten millionbøf er også kendt under bl.a. øgenavnet væltet lokum.

Picadillo er en klassisk latinamerikansk ret, som minder om millionbøf.

Se også: Kødsauce.

Referencer 

Kødretter
Mad fra Danmark
Mascarpone

Mascarpone er en mild, cremet friskost af creme fraiche og fløde, der koaguleres med eksempelvis citronsyre og eventuelt tilsættes kærnemælk. Efter koaguleringen fjernes vallen uden presning eller lagring.

Mascarpone er mælkehvid og har en fast, smørbar konsistens og undertoner af kokos i smagen. Når den er frisk, lugter den af mælk og fløde, og den bruges ofte i stedet for smør til at give fylde i risotto. Mascarpone er desuden en af hovedingredienserne i tiramisu. Fedtprocenten ligger typisk omkring 40 % (80 % i tørstof).

Mascarpone bruges ofte som en specialitet i retter fra Lombardiet og stammer tilsyneladende fra området mellem Lodi og Abbiategrasso i Italien sydvest for Milano formentligt fra det 16.- eller 17. århundrede. Navnet siges at komme fra "mascarpa", et mælkeprodukt lavet af vallen fra stracchino , lagret ost eller af "mascarpia", det lokale udtryk for ricotta; det laves dog ikke på samme måde, og ricotta er modsat mascarpone baseret på valle.

Referencer 

Oste
Mad fra Italien
Apulien

Apulien (officielt italiensk navn: Puglia) er en region i det sydøstlige Italien. Den udgør "hælen" i den italienske støvle. 
Regionens areal er 19.345 km², og har cirka 4 millioner indbyggere.
Den grænser op til regionerne: Molise mod nord, Campania mod vest, og Basilicata mod sydvest.

Geografi 
Bari er regionshovedstad.
Regionen, som er den østligst beliggende af Italiens regioner, er inddelt i provinser (og deres hovedbyer med samme navn): Bari, Brindisi, Foggia, Lecce, og Taranto. I 2005 blev de nye provinser Barletta, Andria og Trani oprettet. Apulien er hovedsageligt flad; kysten er lav, dog med den bjergrige halvø Gargano med et areal på 2.000 km2 i Foggia, og der er bjerge i den nordlige del af regionen. Andre vigtige byer er: Alberobello, Andria, Barletta, Canosa, Conversano, Gallipoli, Bitonto, Gravina in Puglia, Grottaglie, Manfredonia, Martina Franca, Molfetta, Monopoli, Ostuni, Otranto, Santa Maria di Leuca, San Giovanni Rotondo, San Vito dei Normanni og Trani. Der er cirka 360 kilometer i lige linje fra nord til syd, kyststrækningen er på omkring 650 km, heraf 450 km østvendt overfor Montenegro i nord og Albanien - med en afstand på 80 km - i syd.

Transport 
Der er to større lufthavne i Apulien : Bari og Brindisi. De samme to byer har skibstrafik til Grækenland, Korfu og Igoumenitsa, samt til Albanien og Kroatien.
På Apuliens østside går der både jernbane og motorvej. Jernbanen forbinder Taranto, Lecce, Bari og Brindisi med Nord og Midtitalien.

Mad og drikke 

Apuliens vine er først de senere år kommet fra bordvinsniveau op til international klasse. Af vine kan nævnes Primitivo Manduria (Rød), Salice Salentino (Rød) og Locorotondo (Hvid). Maden er inspireret af det græske køkken med fokus på lam, fisk og skaldyr.

Eksterne henvisninger 

Regioner i Italien
Berritzgård

Berritzgaard er en gammel hovedgård, som nævnes første gang i 1382. Gården ligger i Tårs Sogn, Musse Herred, Guldborgsund Kommune. Hovedbygningen er opført i 1586 ved Hans van Steenwinckel den ældre.

Berritzgaard Gods er på 375,5 hektar.

Ejere af Berritzgaard 

 (1382-1420) Markvard Pøiske 
 (1420-1460) Hans Pøiske
 (1460-1501) Markvard Pøiske 
 (1501-1502) Erik Olufsen Blaa
 (1502-1529) Otto Clausen Huitfeldt
 (1529-1559) Christopher Ottosen Huitfeldt
 (1559-1583) Jacob Christophersen Huitfeldt
 (1583-1631) Lisbeth Friis gift Huitfeldt
 (1631-1652) Henrik Jacobsen Huitfeldt
 (1652-1654) Joachim von Gersdorff
 (1654-1680) Hans Vilhelm von Harstall
 (1680-1719) Christian Ulrich von Harstall
 (1719-1724) Dorothea von Harstall / Sophie Charlotte von Harstall gift von Körbitz
 (1724-1726) Johan Christoph von Körbitz
 (1729-1757) Abraham Lehn
 (1757-1804) Poul Abraham lensbaron Lehn
 (1804-1809) Christiane Henriette Hartvigsdatter von Barner gift (1) Kaas (2) Rosenørn
 (1809-1811) Otto Ditlev lensbaron Kaas-Lehn 
 (1811-1820) Christiane Henriette Hartvigsdatter von Barner gift (1) Kaas (2) Rosenørn
 (1820-1847) Henrik Christian lensbaron Rosenørn-Lehn
 (1847-1860) Christiane Henriette Hartvigsdatter von Barner gift (1) Kaas (2) Rosenørn
 (1860-1892) Otto Ditlev lensbaron Rosenørn-Lehn 
 (1892-1899) Christian Conrad Sophus lensbaron Rosenørn-Lehn
 (1899-1935) Frederik Marcus lensbaron Rosenørn-Lehn 
 (1935-1970) Christian Carl Otto lensbaron Rosenørn-Lehn 
 (1970-) Fredrik Andreas lensbaron Rosenørn-Lehn

Ekstern henvisninger 
 Berritsgaard - fra Dansk Center for Herregårdsforskning

Kilder/henvisninger 
 J.P. Trap: Danmark 5.udgave, Kraks Landbrug

Herregårde i Guldborgsund Kommune
Herregårde i Maribo Amt
Fredede slotte og herregårde i Danmark
Fredede bygninger, konstruktioner og anlæg i Guldborgsund Kommune
Bet

At være bet el. gå bet betyder i kortspil, at man taber en melding til almindelig grundtakst. Udtrykket bruges som regel i spil, hvor der er en anden måde at tabe spillet på, der medfører et større tab. F.eks. kodille i l'hombre og mouselbet i mousel.

Kortspil
Bramsløkke

Bramsløkke er en gammel hovedgård, som nævnes første gang i 1423. Gården ligger i Musse Sogn, Musse Herred, Maribo Amt, Nysted Kommune, efter 2007 Guldborgsund Kommune. Hovedbygningen er opført i 1700.

Bramsløkke Gods er på 242,4 hektar

Ejere af Bramsløkke 
 (1423-1449) Oluf Pedersen Godov
 (1449-1472) Henning van Hafn
 (1472-1493) Claus Reberg
 (1493-1500) Marine Clausdatter Reberg gift Mormand
 (1500-1520) Mogens Eriksen Mormand 
 (1520-1545) Erik Mogensen Mormand / Claus Mogensen Mormand
 (1545-1603) Claus Mogensen Mormand
 (1603-1625) Anne Brok gift Mormand
 (1625) Brabra Clausdatter Mormand gift Steensen
 (1625-1647) Erik Steensen
 (1647-1649) Lisbeth Lunge gift Rosenkrantz
 (1649) Lisbeth Pallesdatter Rosenkrantz gift Rantzau
 (1649-1657) Frantz Rantzau
 (1657-1677) Johan Rantzau 
 (1677-1700) Joachim Schack
 (1700-1704) Hans Schack
 (1700-1705) Joachim Schack
 (1705-1715) Niels Rosenkrantz Schack
 (1715-1719) Otto Schack
 (1719-1731) Niels Rosenkrantz Schack
 (1731-1734) Emerentia von Levetzow gift Raben
 (1734-1750) Christian Raben
 (1750-1791) Otto Ludvig Raben
 (1791-1838) Frederik Christian Raben
 (1838-1875) Gregers Frederik Raben
 (1875-1879) Julius Raben
 (1879-1889) Josias Raben-Levetzau
 (1889-1921) Frederik Christopher Otto Raben-Levetzau 
 (1921-1927) Frederik Thye

 (1927-1939) Hans Carl Lundgreen
 (1939) Arnold Peter Møller 
 (1939-1998) Arnold Mærsk Mc-Kinney Møller (søn)
 (1998-2009) Bramsløkke Landbrug A/S
 (2009- ) Leise Mærsk Mc-Kinney Møller (datter)

Ekstern henvisning 

 Bramsløkke - fra Dansk Center for Herregårdsforskning

Kilder 
 J.P. Trap: Danmark 5.udgave, Kraks Landbrug

Herregårde i Guldborgsund Kommune
Herregårde i Maribo Amt
Fredede slotte og herregårde i Danmark
Træbregne

Træbregne (Cyathea) er en slægt af bregner, som er udbredt med 241 for det meste tropiske arter, (116 i Sydamerika og 150 i Sydasien, Oceanien og Australien), men visse arter er tilpasset forholdene i tempererede regnskove. Det er træagtige planter med en palmeagtig vækstform. De har som regel en enkelt stamme, men enkelte arter har forgrenede eller krybende stammer. Flere af arterne danner en filtret masse af rødder nær stammebasis. Her omtales kun de arter, som (af og til) kan ses i botaniske haver.

 Norfolktræbregne (Cyathea brownii)
 Australsk træbregne (Cyathea cooperi)
 Sølvtræbregne (Cyathea dealbata), som er vist i New Zealands nationalvåben.
 New Zealand-træbregne (Cyathea medullaris)

Bregner
Chioggia

Chioggia er en by i regionen Veneto i Italien, med omkring  indbyggere.

Den ligger i sydspidsen af den venezianske lagune.

Byen ligger som en Ø med kanaler, som en slags mini-Venedig.

Henvisninger 

Byer i Veneto
Venedig (provins)
Witchfinder General

Witchfinder General har flere betydninger:

 Matthew Hopkins, engelsk heksejæger fra det 17. århundrede.
 Witchfinder General (bog), en roman fra 1966 af Ronald Bassett.
 Witchfinder General (film), en filmatisering fra 1968 af Bassetts roman med Vincent Price.
 Witchfinder General (band), et britisk heavy metal band.
Primærrute 22

Primærrute 22 er en hovedvej, der går fra Kalundborg, over Slagelse, Næstved og Vordingborg til E47/E55 Sydmotorvejen.

Forløb 
Primærrute 22 forløber fra Kalundborg, vest om Gørlev, vest om Slagelse, syd om Fuglebjerg, vest om Næstved og nord om Vordingborg frem til 47/E55 Sydmotorvejen og frakørsel 41.

Vejens klassificering 
Primærrute 22 en statsvej på hele strækningen. Hele Primærrute 22 er klassificeret som hovedvej efter færdselsloven.

De offentlige veje inddeles fra 2015 efter vejloven i statsveje og kommuneveje, mens de tidligere blev klassificeret i hovedlandeveje, landeveje og kommuneveje. Betydningen for en vejs klassificering som statsvej eller kommunevej er først og fremmest af administrativ karakter. Statsvejene administreres af Vejdirektoratet, mens kommunevejene administreres af kommunerne. Det er vejmyndighedens ansvar at holde sine offentlige veje i den stand, som trafikkens art og størrelse kræver. Klassifikationen som statsveje og kommuneveje har ikke betydning for Danmarks overordnede rutenummererede vejnet med Europavejsruter, Primærruter eller sekundærruter, der administreres af Vejdirektoratet i samarbejde med kommunerne. Kun veje udlagt som Europavejsruter og Primærruter kan udlægges som hovedveje efter færdselsloven.

Historie 
Den nyeste ændring af Primærrute 22 åbnede den 28. september 2013, da Vejdirektoratet åbnede den 2 sporede Omfartsvejen vest om Slagelse.

Fremtiden 
På baggrund af den politiske aftale fra november 2010 om ”Bedre mobilitet”, har Vejdirektoratet gennemført en forundersøgelse af mulighederne for udbygning af Primærrute 22 mellem Slagelse og Næstved. Vejdirektoratet blev i oktober 2013 færdig med en forundersøgelse om en mulig opgradering af Primærrute 22 mellem Slagelse og Næstved til en 2+1 motortrafikvej. Vejdirektoratet forslog i forundersøgelsen tre linjeføringer.

 Motortrafikvej  (2+1 sporet) syd om Rosted og Sørbymagle, som forsætter nord om Fuglebjerg og syd om Kyse og Vallensved til Næstved.
 Motortrafikvej  (2+1 sporet) syd om Rosted og Sørbymagle, som forsætter syd om Fuglebjerg og nord om Kyse og Vallensved, og til Næstved.    
 Omfartsvej (2+1 sporet) nord om Kyse og Vallensved.

Det fremgår af forundersøgelsen, at alle forslag til nye vejforbindelser har en negativ nettonutidsværdi og en intern rente under 5%, hvilket tyder på, at de ikke er rentable. Den relativt lave samfundsøkonomiske effekt ved alle forslag skyldes primært, at den forventede trafikmængde i 2025 ikke giver anledning til store trængselsproblemer på den eksisterende vej, hvilket begrænser tidsgevinsten ved en ny vejforbindelse.

Kilder 

22
Eskild Dohn

Eskild Dohn (født 26. januar 1970 i Viborg) er en dansk multiinstrumentalist og sanger. der bl.a. har været en del af Lars Lilholt Band. Han har ingen musikalsk uddannelse, men er cand.mag. i litteraturhistorie, eksakte videnskabers historie og nordisk sprog og litteratur  

Eskild Dohn behersker en lang række instrumenter – herunder bl.a. trompet, flygelhorn, sousafon, tuba, saxofon, guitar, bas, mandolin, tværfløjte, violin, bouzouki og sitar.

Han har udgivet to rockalbums i eget navn: “Sange for voksne” (2015) og “Reformationen rocker” (2017).

Desuden har han optrådt og indspillet med en lang række bands og artister, bl.a. Sigurd Barrett, Julie Berthelsen, Bruce Guthro (Runrig), Lars Muhl, Laura Mo, Jette Torp, Harvest Moon, Inside the Whale, Sticks and Fire, Søren Sko, Lis Sørensen og Lars Lilholt Band. Han har desuden skrevet musik til en lang række teaterforestillinger, tv-dokumentar udsendelser samt P4’s karrierekanonen med numrene Som En Skygge og Hvis Du Vil Ha' Mig Tilbage.

Blandt de projekter han medvirker i kan nævnes:
 Lars Lilholt Band
 Sigurd Barrets Cigar Show
 De Syngende Lussinger
 Swinging Sinatra
 Bruce Guthro (Runrig)
 Søren Sko
 Ivan Pedersen
 Inside The Whale
 Harvest Moon
 Annette Bjergfeldt

Eksterne henvisninger/kilder 

 Eskild Dohns hjemmeside 

Musikere fra Danmark
Personer fra Viborg
Lars Lilholt Band
Studenter fra Viborg Katedralskole
Morten

Morten er et drengenavn, der er en dansk udvikling af Martin. Navnet er ret almindeligt på dansk med 34.657 personer med navnet i 2008 ifølge Danmarks Statistik. Varianter af navnet omfatter Morthen, Mortan og Mårten.

Kendte personer med navnet
Sankt Morten, også kaldet Morten Bisp, katolsk helgen.
Morten Andersen, dansk kicker i amerikansk fodbold.
Morten Arnfred, dansk filminstruktør.
Morten Breum, dansk dj og producer.
Morten Bruun, dansk fodboldspiller og tv-kommentator.
Morten Børup, dansk rektor og kantor.
Morten Stig Christensen, dansk håndboldspiller, tv-vært og tv-chef.
Morten Fillipsen, dansk sanger.
Morten Frost, dansk badmintonspiller og -træner.
Morten Grunwald, dansk skuespiller og teaterdirektør.
Morten Homann, dansk politiker.
Morten Korch, dansk forfatter.
Morten Lange, dansk botaniker og politiker.
Morten Løkkegaard, dansk journalist og tv-vært.
Morten Messerschmidt, dansk politiker.
Morten Olsen, dansk fodboldspiller og -landstræner.
Morten Helveg Petersen, dansk politiker.
Morten Nielsen, dansk forfatter og frihedskæmper.
Morten Nielsen, dansk fodboldspiller.
Morten Rune Nielsen (født 1973) - dansk rugbyspiller.
Morten Ramsland, dansk forfatter.
Morten Rasmussen, dansk fodboldspiller.
Morten "Duncan" Rasmussen, dansk fodboldspiller
Morten Remar, dansk sanger.
Morten Skoubo, dansk fodboldspiller.
Morten Wieghorst, dansk fodboldspiller.
Morten Østergaard, dansk politiker.

Navnet anvendt i fiktion
Morten Post er en af de centrale figurer i tv-julekalenderen Vinterbyøster fra 1973.
Morten Nedergaard er en af de centrale figurer i voksen-julekalenderen Yallahrup Færgeby fra 2007.
Morten Schwartzkopf er en figur i romanen Huset Buddenbrook af Thomas Mann.

Andre anvendelser
Mortensaften er opkaldt efter Sankt Morten.
Morten bruges bredt som navn for harer (Morten Hare) og i mindre grad som navn for ræve (Morten Ræv).
Mårdøn Smet er kunstnernavn for tegneren med det borgerlige navn Morten Schmidt.

Drengenavne

pl:Morten
Grenaa Kirke

Grenaa Kirke eller Sankt Gertruds kirke ligger på Torvet i Grenaa i Norddjurs Kommune i Region Midtjylland.
Kirken er bygget omkring år 1300, men store dele af kirkens indre blev i 1649 ødelagt ved en brand. Genopbygningen i 1650'erne blev til et hvælvet kirkerum. Selve kirken er bygget af munkesten og granitkvadre. En ombygning i 1870'erne har givet kirken dens karakteristiske spir med kamtakker. 

Kirken fik sit royale spil ”Dronning Ingrids klokkespil” indviet den 9. oktober 2010, om hvilket HKH Kronprins Frederik sagde ”En rejse værd blandt klokkenister i Europa”.

Kilder og referencer

Eksterne kilder og henvisninger 
 Kirkens beskrivelse i Trap – Kongeriget Danmark, 3. udgave, bind 4, s. 835/836 hos Projekt Runeberg
 Grenaa Kirke hos KortTilKirken.dk

Kirker i Norddjurs Kommune
Kirker i Randers Amt
Kirker i Århus Stift
Kirke
Kvadrille (kortspil)

Kvadrille (også stavet med qu-) er et fransk kortspil fra 1700-tallet, der frem til whists gennembrud var det fornemste kortpil i Europa. Kvadrille er en firemands udgave af l'hombre, der både indeholder solo-spil og makker-spil. Spillet var det første, hvor spilføreren fandt sin makker ved at kalde et es (se esmakker).

Kortspil
David Parlett

David Parlett (født 1939 i London) er en engelsk spilkonstruktør, spilforsker og spillebogsforfatter. Han er regnet for verdens førende autoritet indenfor kortspillenes historie. Parlett er blandt andet opfinder af brætspillet "hare and tortoise" og adskillige originale kortspil, heriblandt 99. Han er forfatter til bl.a. de to anerkendte spilhistorier The Oxford Guide to Card Games og The Oxford History of Board Games samt The Penguin Encyclopedia of Card Games, der er verdens pt. mest komplette fortegnelse over og beskrivelse af kortspil. David Parlett har desuden været konsulent vedrørende kortspilsscener i talrige britiske og amerikanske spillefilm.
Han har en umiversitetsgrad i fransk og tysk fra universitetet i Aberystwyth i Wales og har udover sit ludologiske forfatterskab også udgivet lærebøger i sprog, samt en oversættelse af Carmina Burana.

Bibliografi 
 The Penguin Encyclopedia of Card Games
 The Oxford Dictionary of Card Games
 Teach Yourself Card Games 
 The Oxford History of Board Games
 The Oxford Guide to Card Games / A History of Card Games 
 Anarquía y Otros Juegos Sociales de Cartas
 All the Best Card Games
 Botticelli and Beyond
 Card Games for Everyone
 Family Card Games
 The Guinness Book of Word Games
 Know the Game: Patience
 Original Card Games
 The Penguin Book of Card Games
 The Penguin Book of Patience
 The Penguin Book of Word Games
 The Popular Dictionary of Card Games
 Solitaire: Aces Up and 399 other Card Games
 Teach Yourself Card Games
 Teach Yourself Card Games for Four
 Teach Yourself Card Games for Three
 Teach Yourself Card Games for Two
 Teach Yourself Card Games for One
 Teach Yourself Poker and Brag

Spil 

Kortspil:
 Bugami
 99
 LifeCards – the Green Card Game
 Asterix – the Card Game
 Abstrac

Øvrige spil:
 Hare and Tortoise
 The puzzle of Oz
 Shoulder to Shoulder
 Pot Black, snooker dice
 "Rainbow" Junior Scrabble
 The Gnümies Party Game
 Zoo Party / 7Safari / Alles für die Katz
 All Around the House game

Eksterne henvisninger 
 davidparlett.co.uk 

Kortspil
Spildesignere
Faglitterære forfattere fra England
Joker (kort)

En joker er et kort i kortspil, der ikke tilhører en kulør, men kan bruges i stedet for et andet kort. I nogle spil kan en joker ikke stikkes ved udspil.

Baggrund 
I midten af 1800-tallet var det fransk-tyske kortspil «euchre» [] meget populært i USA. På den tid var et sæt spillekort altid udstyret med et blankt reservekort, hvilket var praktisk i det tilfælde et kort blev væk eller ødelagt. I varianten «Railroad Euchre» blev dette benyttet som højeste trumf. I løbet af 1850'erne blev der lavet specielle sæt af spillekort til brug for «Railroad Euchre» og ekstrakortet blev da dekoreret med en fornem herremand eller gentleman. Pokerspillere begyndte også med tiden at bruge disse sæt af spillekort, men udtalen af «the euchre card» blev af disse misforstået som «the joker card» - og den fornemme herremand blev derfor opfattet som «a joker» ('spilopmager, nar'). Kortfabrikanterne tog dette til sig - og i løbet af 1890'erne blev herremanden udstyret med middelalderlig narrehue og narredragt.

Kortspil
Dame (kort)

Damen er det næsthøjeste kort i en farve i kortspil. Oprindelig var hun en ridder, men blev senere udskiftet med en dronning. I de fleste moderne spil er damen dog degraderet til tredjepladsen, fordi esset er højest.

Kortspil
Roger Whittaker

Roger Whittaker (født i Nairobi, Kenya 22. marts 1936, død 13. september 2023) var en britisk musiker og sangskriver, der solgte mere end 50 millioner plader på verdensplan. Hans musik er i folk og easy listening-genren. Tidligt i karrieren blev han især kendt for sin fantastiske evne til at fløjte.

Han slog igennem i 1969 med Durham Town som sammen med Mexican Whistler, The Last Farewell og I Don't Believe in 'If' Anymore er nogle af de største hits.

Eksterne henvisninger 

 
 
 

Musikere fra England
Jacob Andersen (sanger)

Jacob Andersen (født 1971 i Roskilde) er en dansk sanger. Han blev kendt, da han vandt i tv-programmet Stjerne for en aften, hvor han sang klassikeren "With A Little Help From My Friends".

Efterfølgende tog han på turné rundt i Norden som opvarmning for sit store idol, Creedence Clearwater Revival-stjernen John Fogerty.

I mere end 12 år har han skrevet og spillet musik, men aldrig søgt en kontrakt hos pladeselskaberne, af frygt for at blive afvist. Han blev derfor først landskendt efter sin optræden i tv.

Diskografi

Referencer

Eksterne henvisninger 
 
 
Omtale på Good Songs Publishing 

Sangere fra Danmark
Deltagere ved Dansk Melodi Grand Prix 2007